laion/Wikipedia-Exotic huggingface dataset:
André Burakovsky

André Marcus Burakovsky (sündinud 9. veebruaril 1995 Klagenfurtis Austrias) on Rootsi jäähokimängija, kes mängib NHL-i klubis Seattle Kraken ründajana vasakäärel. Burakovsky sündis Austria lõunaosas Klagenfurtis, kus tema isa Robert Burakovsky oli sel ajal hokit mängimas. Ta kasvas üles Rootsis Malmös. Ta on vene-juudi päritolu. Ta alustas karjääri Rootsi klubis Malmö Redhawks. Rootsi esiliigas tegi ta klubi esindusmeeskonnas debüüdi hooajal 2011–12. 2013. aastal valis Washington Capitals ta NHL-i draft '​is 23. valikuna. Esimese hooaja Põhja-Ameerikas mängis ta Ontario Hockey League'i klubis Erie Otters. Ta lõi NHL-is esimese värava oma debüütmängus 9. oktoobril 2014 mängus Montreal Canadiensi vastu. 22. jaanuaril 2017 toimunud mängus Dallas Starsi vastu lõi Burakovsky neljandat mängu järjest mängu esimese värava, jagades sellega NHL-i rekordit. Viimane mängija, kes seda enne teda suutis, oli Jonathan Cheechoo hooajal 2007–2008. 2018. aastal võitis Burakovsky Capitalsiga Stanley karika. 2019. aasta juunis siirdus Burakovsky Colorado Avalanche'i. Hooajal 2021/22 tegi Burakovsky NHL-is seni oma resultatiivseima hooaja (22+39). Samal hooajal võitis ta Avalanche'iga lisaks Stanley karika, mis oli Burakovsky NHL-i karjääris teiseks Stanley karika võiduks. 2022. aasta juulis sõlmis ta viieaastase lepingu Seattle Krakeniga. 2014. aastal võitis Burakovsky Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondisse on ta kuulunud 2016. aasta maailmameistrivõistlustel. "Four Cups, Three new Kraken". Seattle Kraken. 13. juuli 2022. Vaadatud 13. juulil 2022. André Burakovsky NHL.com lehel André Burakovsky lehel hockeydb.com
Marcel Minnaert

Marcel Gilles Jozef Minnaert (12. veebruar 1893 Brugge – 26. oktoober 1970 Utrecht) oli Belgia päritolu hollandi astronoom. Marcel Minnaert õppis bioloogiat Ghenti Ülikoolis ja füüsikat Leideni Ülikoolis. Pärast esimest maailmasõda töötas ta päikese füüsika uurimisrühmas Utrechti Ülikoolis. Aastatel 1937–1963 oli ta Utrechti observatooriumi direktor. Koos oma õpilastega tegi ta detailse päikese kiirgusspektri analüüsi, mis kulmineerus kuulsa “Utrechti Atlase” avaldamisega 1940. aastal. Nende välja töötatud kasvukõvera meetod võimaldas tähtede atmosfääri täpsemat uurimist. Ta uuris ka valguse hajumist kuu pinnal ja osales paljude kuu pinnavormide nimetamises. Kui ta oli teise maailmasõja ajal vangis, õpetas ta kaasvangidele astronoomiat ja füüsikat. Pärast sõda osales rahvusvahelistes organisatsioonides. Hinnatud õpetajana avaldas ta astronoomiateemalise luulekogu, tuntud raamatu "Nature Of Light And Colour in the Open Air" ning muid õpikuid. Minnaerti resonants – üksiku mulli akustiline resonants veekeskkonnas Minnaerti funktsioon – fotomeetriline funktsioon, mida kasutatakse astronoomiliste vaatluste tõlgendamiseks Minnaert (kraater) – kraater Kuu tagaküljel Asteroid 1670 Minnaert 1951 Bruce'i medal 1947 Kuningliku Astronoomiaseltsi kuldmedal "Marcel Gilles Jozef Minnaert". Originaali arhiivikoopia seisuga 24.07.2014. Vaadatud 12.08.2020. Minnaert, M. (1933), "On musical air-bubbles and the sound of running water", Philosophical Magazine, 16 (104): 235–248, DOI:10.1080/14786443309462277
San Diego rahvusvaheline lennujaam

San Diego rahvusvaheline lennujaam (IATA: SAN, ICAO: KSAN, FAA LID: SAN), varem tuntud ka kui Lindbergh Field, on rahvusvaheline lennujaam, mis teenindab San Diego maakonda. Lennujaam asub San Diego kesklinnast 4,8 kilomeetri kaugusel Californias Ameerika Ühendriikides. Lennujaama ala on 268 hektarit suur. Lennujaamas on üks lennurada, mis on 2825 meetrit pikk. Lennujaama läbis 2017. aastal rohkem kui 22,1 miljonit reisijat. Lennujaam on Alaska Airlinesi ja Southwest Airlinesi kodulennujaam.
El Dorado rahvusvaheline lennujaam

El Dorado rahvusvaheline lennujaam (IATA: BOG, ICAO: SKBO) on rahvusvaheline lennujaam, mis teenindab Bogotád Colombias. Lennujaama läbis 2017. aastal peaaegu 31 miljonit reisijat, ligi pool Colombia lennureisijate arvust läbib El Dorado rahvusvahelist lennujaama. Lennujaamas on kaks lennurada ning mõlemad on 3800 meetrit pikad. Lennujaam on Colombia rahvusliku lennufirma Avianca kodulennujaam.
Lilija Līce

Lilija Līce (29. september 1913 – 27. mai 1991) oli läti skulptor. Lilija Līce sündis Alūksne piirkonnas Alsviķi vallas talupidajate peres. Pärast karjalapsepõlve õppis ta Alsviki kihelkonnakoolis Strautiņis (1923–1928) ja Riia 3. gümnaasiumis (1928–1932). Seejärel jätkas õpinguid Läti Ülikoolis klassikalise filoloogia erialal (1933–1935). 1935–1942 töötas oma koduvallas Līči linnas. 1942. aastast õppis ta skulptuuri Läti Kunstiakadeemia skulptuuriosakonnas Teodors Zaļkalnsi juures, lõpetas 1949. aastal. Aastail 1949–1950 töötas Läti Kunstiakadeemias skulptuuriosakonna assistendina. Alates 1949. aastast osales näitustel, Läti Kunstnike liitu kuulus alates 1952. aastast. Kunstniku skulptuurid on selge, vaoshoitult modelleeritud vormiga, mõnikord peaaegu abstraktse vormini üldistatud, eriti graniidis. Ta on loonud ka pronksskulptuure ja reljeefe kohrutatud metallist, modelleerinud medaleid, samuti pisiplastikat terrakotas, šamotis ja muudes materjalides. Sage motiiv on hobused jooksmas, samuti moodustavad omaette lõigu tema loomingus lüürilised emasid ja lapsi kujutavad skulptuurid ja grupid. 1974. aastal toimus suur Lilija Līce loomingu ülevaatenäitus Alūksnes. Tema teoseid on eksponeeritud kõigil vabariiklikel ülevaatenäitustel Lätis, samuti läti kunsti näitusel Moskvas 1955 ja Baltimaade kunsti näitustel Moskvas 1960. ja 1964. aastal. Kunstnik viibis loomingulistel lähetustel Moskvas 1955. ja 1959. aastail. 1968. aastal oli tema skulptuur "Õed" ülevaatenäitusel Hämeenlinna kunstimuuseumis Soomes. Lilija Līce on maetud Alūksne kalmistule. Kunstniku 100. sünniaastapäevaks anti 2013. aastal välja raamat tema elust "Tēlniece Lilija Līce" (autor Jānis Polis), mis tugineb ta sugulaste ja kaasaegsete mälestustele kunstnikust. http://www.biblioteka.lv/Libraries/alsviku--biblioteka/novadpetnieciba.aspx[alaline kõdulink] https://timenote.info/lv/Lilija-Lice-25.09.1896 https://www.aluksniesiem.lv/vietejas-zinas/janim-selgam-un-lilijai-licei-velti-gramatas-130[alaline kõdulink] Lilija Līce kaks skulptuuri "Janu" ja "Vaikusehetk" Riia Rahvusliku Kunstimuuseumi fassaadi ees Lilija Līce skulptuur "Piiril" Riias Pronksist hobuseskulptuur Läti Rahvusliku Kunstimuuseumi kogus Skulptuur "Leib" Alūksne muuseumis Katkend arvustusest kunstniku elulooraamatule "Tēlniece Lilija Līce" (läti keeles)
Lynne McGranger

Lynne McGranger (sündinud 29. jaanuaril 1953 Sydneys) on Austraalia näitleja. Ta on eelkõige tuntud seebiooperist "Kodus ja võõrsil" ("Home and Away"), kus ta on alates 1993. aastast kehastanud Irene Robertsit. McGranger on Ray Meagheri järel teine kõige kauem sarjas mänginud näitleja, samuti on ta kõige pikemat aega Austraalia telesarjas mänginud naisnäitleja. Ta töötas enne näitlejakarjääri algkooliõpetajana. Ta alustas näitlemist teatrinäitlejana, mängides muuhulgas muusikalides "Bye Bye Birdie" ja "West Side'i lugu" ("West Side Story"). Lynne McGranger andmekogus IMDb (inglise)
Johannes Vares-Barbaruse mälestussammas

Johannes Vares-Barbaruse mälestussammas on mälestusmärk, mis algselt asus Tallinnas Kadrioru administratiivhoone ees. Samba autor on August Vomm. See püstitati 1958. aastal. 1990. aastal sammas teisaldati.[viide?] Sambast Kultuurimälestiste riikliku registri fotokogus
Imants Sudmalis

Imants Sudmalis (18. märts 1916 Cēsis, Liivimaa kubermang – 25. mai 1944 Riia) oli läti partisan ja kommunist, Nõukogude Liidu kangelane (postuumselt autasustatud 23. oktoobril 1957).
Jälg (ajakiri)

Jälg oli oktoobrist 2018 – september 2019 Eestis ilmuv keskkonnasõbraliku eluviisi, rohetehnoloogia ja roheinnovatsiooni ajakiri. Ajakiri ilmus korra kvartalis ja väljaandjaks oli Cleantech ForEst. Kokku ilmus 4 numbrit. Ajakirja toimetajad olid Triinu Lukas ja Kertu Loide. ökoloogiline jalajälg Erki Ani – Uus ajakiri Jälg toob eestilikku mõtteviisi roheinnovatsiooni 29. oktoober 2018 "Jälg". ESTER. "Uus ajakiri Jälg toob eestilikku mõtteviisi roheinnovatsiooni". cleantechforest.ee. 29. oktoober 2018. Originaali arhiivikoopia seisuga 24. jaanuar 2022. Vaadatud 24. jaanuaril 2022.
Kunda tuletorn

Kunda tuletorn oli tuletorn Kunda sadamas. See hävis tulekahjus 1999. aasta suvel. Märgi number Veeteede Ameti nimekirjas oli 068. 12. märtsil 1998 anti välja postmark Kunda tuletorni kujutisega[viide?]. Eesti tühistatud navigatsioonimärkide loend Kunda tuletorn kultuurimälestiste riiklikus registris (vaadatud 02.08.2013) Kunda tuletorn kultuurimälestiste riiklikus registris
Silinderpõrnikas

Silinderpõrnikas (Sinodendron cylindricum) on mardikaline silinderpõrnika perekonnast. Silinderpõrnikas on musta värvi, sinakas-rohelise läikega. Kehapikkus on umbes 15–18 mm. Isaste pea esiosas on pikk sarvelaadne moodustis, mis annab neile ninasarvikut meenutava välimuse. Emastel silinderpõrnikatel on selle koha peal vaid väike kühmuke. Elupaigana eelistavad metsa, kus toituvad puumahlast. Vastsed toituvad aga kõdunevast puidust, eriti saarest või pöögist. Emane silinderpõrnikas Väljasirutatud tiibadega silinderpõrnikas Silinderpõrnikas pealtvaates Silinderpõrnikas (Sinodendron cylindricum) elurikkus.ee Sinodendron cylindricum www.catalogueoflife.org Sinodendron cylindricum www.naturespot.org.uk Silinderpõrnikas andmebaasis eElurikkus
Derental

Derental on vald Saksamaal Alam-Saksi liidumaal Holzmindeni kreisis. Valla pindala on 9,23 km². 31. detsembril 2017 elas seal 583 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.derental.de
Fürstenberg (Weser)

Fürstenberg on vald Saksamaal Alam-Saksi liidumaal Holzmindeni kreisis. Valla pindala on 3,22 km². 31. detsembril 2017 elas seal 1060 inimest. Vald asub Weseri jõe ääres Weseri kõrgustikul, Höxteri ja Holzmindeni lähedal. 1747. aastal asutatud Fürstenbergi portselanivabrik on vanuselt kolmas portselanitootja Saksamaal. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.gemeinde-fuerstenberg.de
Lauenförde

Lauenförde on vald Saksamaal Alam-Saksi liidumaal Holzmindeni kreisis. Valla pindala on 17 km². 31. detsembril 2017 elas seal 2416 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Mohni tuletorn

Mohni tuletorn on tuletorn Mohni saare loodeosas. Mohni esimene tuletorn oli puust ja ehitati saarele 1806. aastal. Praegune tuletorn valmis 1871. aastal. 1996. aastast toodavad selle tarbeks elektrit päikesepaneelid ja tuulegeneraator. See Eesti tuletorn asub merepinnast 33 meetri kõrgusel ja on 27,4 m kõrge. Nähtav 10 meremiili (18,5 km) kaugusele igas suunas (tule sektorit ei ole piiratud). Mohni tuletorn navigatsioonimärkide andmekogus Mohni tuletorn kultuurimälestiste riiklikus registris
Arholzen

Arholzen on vald Saksamaal Alam-Saksi liidumaal Holzmindeni kreisis. Valla pindala on 5,33 km². 31. detsembril 2017 elas seal 413 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.stadtoldendorf.de
Deensen

Deensen on vald Saksamaal Alam-Saksi liidumaal Holzmindeni kreisis. Valla pindala on 11,02 km². 31. detsembril 2017 elas seal 1381 inimest. Seal on sündinud rahvusvaheliselt tuntud skulptor Ursula von Rydingsvard. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Dielmissen

Dielmissen on vald Saksamaal Alam-Saksi liidumaal Holzmindeni kreisis. Valla pindala on 7,47 km². 31. detsembril 2017 elas seal 768 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Eimen

Eimen on vald Saksamaal Alam-Saksi liidumaal Holzmindeni kreisis. Valla pindala on 16,32 km². 31. detsembril 2017 elas seal 866 inimest. GeoNames Register of German municipalities (2022), vaadatud 7.10.2023.
Eschershausen

Inkorporeerimata ala kohta vaata artiklit Eschershausen (vallavaba ala). Eschershausen on vald Saksamaal Alam-Saksi liidumaal Holzmindeni kreisis. Valla pindala on 23,87 km². 31. detsembril 2017 elas seal 646 inimest. Vald asub umbes 20 km Holzmindenist kirdes ja 50 km Hannoverist lõunas. Wilhelm Raabe (1831–1910), Saksa kirjanik, aukodanik aastast 1901 Hans Scheibert (1887–1969), Deutsche Schlauchbootfabrik (paadivabrik) asutaja, aukodanik aastast 1967 Georg Bode (1838–1910), Saksa jurist, loodusteadlane ja ajaloolane Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Heinade

Heinade on vald Saksamaal Alam-Saksi liidumaal Holzmindeni kreisis. Valla pindala on 9,07 km². 31. detsembril 2017 elas seal 856 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Holzen

Holzen on vald Saksamaal Alam-Saksi liidumaal Holzmindeni kreisis. Valla pindala on 7 km². 31. detsembril 2017 elas seal 531 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.holzen.info
Laidunina tuletorn

Laidunina tuletorn (ka Laidunina päevamärk, Kahtla majakas) on endine tuletorn ja päevamärk Saare maakonnas Saaremaa vallas Kahtla laiul. Päevamärgi geograafilised koordinaadid on 58° 22′ 46″ N, 23° 5′ 17″ E. Punase tellistorni kõrgus jalamist on 24 meetrit ja merepinnast on 27 meetrit. Torn ehitati 1907. aastal. Tuletornina kasutati seda 1924. aastani. Hiljem on torn kasutusel olnud päevamärgina. 2004. aastast pole torn enam navigatsioonimärgina kasutusel. Ehitis on arhitektuurimälestis. Märgi number Veeteede Ameti nimekirjas oli 983. Laidunina tuletorn. Eesti Tuletorni Selts, vaadatud 13.03.2015. Teadaanded Meremeestele. Veeteede Amet, 2004, 3. Laidunina tuletorn kultuurimälestiste riiklikus registris Laidunina päevamärk navigatsioonimärkide andmekogus
Lenne (Alam-Saksi)

Lenne on vald Saksamaal Alam-Saksi liidumaal Holzmindeni kreisis. Valla pindala on 9,07 km². 31. detsembril 2017 elas seal 647 inimest. GeoNames Register of German municipalities (2022), vaadatud 7.10.2023.
Lüerdissen

Lüerdissen on vald Saksamaal Alam-Saksi liidumaal Holzmindeni kreisis. Valla pindala on 7 km². 31. detsembril 2017 elas seal 407 inimest. GeoNames Register of German municipalities (2022), vaadatud 7.10.2023. www.eschershausen.de
210 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 230. aastad eKr | 220. aastad eKr | 210. aastad eKr | 200. aastad eKr | 190. aastad eKr | ► ◄◄ | ◄ | 213 eKr | 212 eKr | 211 eKr | 210 eKr | 209 eKr | 208 eKr | 207 eKr | ► | ►► 210. aasta eKr ehk ab urbe condita DXLIV (544). Teine Puunia sõda Herdonia lahing Han Huidi, Hiina keiser Ptolemaios V, Egiptuse kuningas Qin Shi Huangdi, Hiina keiser
Kagiso

Kagiso on linn (township) Lõuna-Aafrika Vabariigis Gautengi provintsis West Randi ringkonnas. Kagiso on asutatud 1920. aastal. Lõuna-Aafrika Vabariigi 2011. aasta rahvaloenduse andmetel oli Kagiso elanikest mustanahalisi aafriklasi 99,33%, värvilisi 0,37%, India või Aasia päritolu inimesi 0,08%, valgeid 0,06% ja teisi 0,16%. Tsvana keelt pidas emakeeleks 47,60% inimesi, suulu keelt 14,72%, koosa keelt 12,10%, sotho keelt 6,95%, pedi keelt 4,81%, tsonga keelt 4,42%, venda keelt 2,82%, inglise keelt 2,75% ja ndebele keelt 1,31%. https://census2011.adrianfrith.com/place/763010
Apicius

"Apicius" on ladinakeelne kogumik vanarooma toiduretsepte. Varajastes trükiväljaannetes nimetati seda sageli ka "De re coquinaria" ("Kokandusest") või "De re culinaria" ("Kulinaariast"). Üldiselt arvatakse, et see on koostatud 1. sajandil, kuna selle keel sarnaneb pigem vulgaarladina kui klassikalise ladina keelega; hilisemad vulgaarladina keeles (nagu ficatum, bullire) retseptid lisati hiljem. Kogumiku pealkiri tuleneb selle autorsuse ekslikust omistamisest Rooma gurmaanile Marcus Gavius Apiciusele, millalgi 1. sajandil keiser Tiberiuse valitsusajal. Üks kahest vanemast säilinud käsikirjast on pealkirjaga "API CAE", samuti omistatakse tekstis Apiciusele mõned retseptid (Patinam Apicianam sic facies, IV, 14; Ofellas Apicianas, VII, 2).
Maanteesõit

Maanteesõit on jalgrattaspordi ala, mis toimub kattega teedel. Maanteesõit on jalgrattaspordi kõige populaarsem elukutseliste ala, kui arvestada võistlejate, võistluste ja pealtvaatajate hulka. Kaks levinumat võistlusformaati on ühisstart, kus start antakse kõigile võistlejatele korraga, ja eraldistart, kus võistlejad või võistkonnad stardivad samale rajale eri aegadel ning nende paremusjärjestus selgitatakse välja raja läbimiseks kulunud aja mõõtmisel. Maanteesõidu maailmameistrivõistlused
!!Going Places!!

"!!Going Places!!" on Herb Alpert and the Tijuana Brassi viies album. Selle laskis välja oktoobris 1965 A&M Records ja 2005. aastal Shout!Factory. Produtsendid olid Herb Alpert ja Jerry Moss. Julius Wechteri laulu "Spanish Flea" kasutati regulaarselt telesaates "The Dating Game".
Võrdlusoperaator

Võrdlusoperaator on kahekohaline loogiline operaator. Neid kasutatakse eelkõige võrrandites ja võrratustes ning programmeerimiskeelte loogilistes avaldistes. Programmeerimiskeeltes kasutatakse võrdlusoperaatoreid enamasti silmustes ja hargnemiskäskudes. Võrdlusele järgneb reeglina hargnemine.
Marcos Witt

Marcos Witt (sünninimi Jonathan Mark Witt Holder; sündinud 19. mail 1962 San Antonios) on ameerika kristliku muusika laulja ning pastor. 1986 "Canción a Dios" 1988 "Adoremos!" 1990 "Proyecto AA" 1992 "Te Anhelo" 1992 "A una voz 1995 "Recordando...una misma senda" 1996 "Es Navidad" 2001 "Vivencias" 2004 "Tiempo de Navidad 2007 "Sinfonía del Alma" 2009 "En Adoración" 1991 "Tú y Yo" 1992 "Alabanza y Adoración: Te Exaltamos" 1993 "Poderoso" 1993 "Grandes son tus maravillas" 1994 "¡Alabadle!" 1996 "Venció"' 1998 "Preparad el Camino" 1999 "Enciende una luz" 1999 "Él volverá" 2000 "Todos Deben de Saber" 2000 "Homenaje A Jesús" 2000 "Venceu" 2001 "Sana Nuestra Tierra" 2002 "El Encuentro" 2003 "Dios de Pactos" 2003 "Amazing God" 2005 "Dios es Bueno" 2006 "Alegría" 2008 "Sobrenatural" 2011 "25 Concierto Conmemorativo" 2017 "Jesús Salva" 1994 "Lo Mejor de Marcos" 1998 "Lo Mejor de Instrumentales" 1998 "Lo Mejor de Marcos II" 2003 "Lo Mejor de Marcos III" 2004 "Antología" 2005 "Solo Adoración"
Blessig

Blessig (vene keeles Блессиг) oli Elsassist Wasselnheimist pärit käsitöölise- ja literaadisuguvõsa. Teateid suguvõsa kohta on XVII sajandist, mil Wasselnheimis sündinud Mathias Blessig (1623−1688) oli Elsassis väikeses Steinmetzi linnas müürsepp ja hiljem raehärra. Temaga algab ka perekonnaliin. Pojapoeg Johann Blessig (1688−1746) asus elama Strassburgi, kus pidas võõrastemaja. Viimase pojapoeg Philipp Jakob Blessig (1762−1832) rändas noore kaupmehena Tallinna, sai seal 1793. aastal kodanikuks ja oli veel 1807. aastal I Gildi kaupmees. Hiljem kolis ta Peterburi ja sai osanikuks Friedrich Kümmeli ettevõttes, mis alates 1813. aastast kandis nime Blessig & Co. Tema järeltulijad jäidki Venemaaga seotuks kuni XX sajandi alguseni, samuti pidasid nad Inglismaal Liverpoolis kaubamaja. Philipp Jakobi pojapoeg Georg Blessig (1830−1884) omandas 1863. aastal Rāmuļi pandimõisa, mille ta sai hiljem päriseks ja mis jäi tema järeltulijate majandada kuni võõrandamiseni 1920. aastal. Suguvõsa kustus meesliinis 2007. aastal. Friedrich Johann Blessig (1818−1887), filoloogiakandidaat, tõeline riiginõunik Wilhelm Blessig (1866−1939), Riia linnanõunik, Riia linnamõisate valitsuse direktor, mõisaomanik Ernst Friedrich Blessig (1859−1940), meditsiinidoktor, tõeline riiginõunik, Tartu ülikooli professor Liivimaa Läti distrikt: Rāmuļi (Ramelshof) (1863−1866 ja 1866−1869 pandi-, 1869−1920 pärusvaldus), Sprēstiņi (Spurnal) (1876−1920) Seuberlich, Erich. Stammtafeln deutsch-baltischer Geschlechter. − Deutsche Stammtafeln in Listenform. Band IV. 3. Reihe. Hrsg. Zentralstelle für Deutsche Personen- und Familiengeschichte E. V. Leipzig: Verlag Zentralstelle für Deutsche Personen- und Familiengeschichte E. V., 1931. Veerg 48-57 [1].
Mehikoorma ausammas

Mehikoorma ausammas on Põlva maakonnas Mehikoorma vallas Mehikoorma külas asuv ausammas, mis on pühendatud II maailmasõjas Eesti riikliku iseseisvuse taastamise eest võidelnud eesti sõjaväelastele. Ausamba idee autor on Kaljo West. Ausamba tegi Kuno Raude. Ausammas avati 26. augustil 2006. Mehikoorma ümbruses Lämmijärve kaldal toimusid veebruaris 1944 Eesti kaitselahingud. http://kultuur.elu.ee/ke485_ausammas.htm (vaadatud 24.11.2018) http://kultuur.elu.ee/ke485_ausammas.htm
Häbbi sellel', kes petta tahhab!

"Häbbi sellel', kes petta tahhab!" (saksa keeles "Schande über den, der betrügen will") on 1819 Peter Andreas Johann Steinsbergi kirjutatud eestikeelne näidend. Seda peetakse esimeseks täielikult eestikeelseks näidendiks. Näidend kanti esimest korda ette 5. aprillil 1819 (ukj) Tallinnas. Armin Hetzer. Estnische Literatur: eine historische Übersicht. Otto Harrassowitz Verlag, 2006. Lk 23 (vaadatud 24.11.2018)
Stubai

Stubai võib tähendada: Stubai Alpid, mäestik Kesk-Ida-Alpides Euroopas Stubaital, Stubai Alpide keskne org
Alarma Records

Alarma Records oli leibel, mis kuulus Newpax Recordsile ja Frontline Recordsile. Selle moodustas 1983 ansambel Daniel Amos koos Tom Howardiga ansambli "Doppelgänger" väljaandmiseks. Nimi on pandud Daniel Amose albumi "¡Alarma!" järgi. afewloosescrews Altar Boys Daniel Amos Dead Artist Syndrome Dr. Edward Daniel Taylor Edin-Ådahl Rick Elias Every Day Life Hoglund Band Jacob's Trouble Lifesavers Mad at the World Michael Knott Mortal Poor Old Lu Scaterd Few Shades of Blue The Swirling Eddies David Zaffiro Terry Scott Taylor Walk on Water White Frogs
Kroonu onu

"Kroonu onu" (täispealkirjaga "Kroonu onu. Nali kahes näituses") on 1885 Juhan Kunderi kirjutatud näidend. Näidendi kirjastas Heinrich Laakmann. Näidendis pilkab Kunder eesti talupoegade pahesid. Kroonu onu E-kataloogis ESTER (vaadatud 24.11.2018) http://www.vanaraamat.ee/Juhan_Kunder_Kroonu_onu_Nali_kahes_vaatuses_Eesti_Riiklik_Kirjastus_1954_5485-47.htm (vaadatud 24.11.2018) Kroonu onu E-kataloogis ESTER
Nigel

Nigel on linn Lõuna-Aafrika Vabariigis Gautengi provintsis Ekurhuleni linnaringkonnas. Nigel on asutatud 1886. aastal, kui seal avastati kulla leiukoht. Linn on saanud nime Walter Scotti romaani "The Fortunes of Nigel" järgi. Alates 2000. aasta detsembrist ei ole Nigel enam iseseisev omavalitsus, vaid kuulub Ekurhuleni linnaringkonna koosseisu. Lõuna-Aafrika Vabariigi 2011. aasta rahvaloenduse andmetel oli Nigeli elanikest mustanahalisi aafriklasi 44,89%, valgeid 33,40%, värvilisi 16,67%, India ja Aasia päritolu inimesi 3,95% ja teisi 1,09%. Afrikaani keelt pidas emakeeleks 43,49% inimesi, suulu keelt 23,32%, inglise keelt 16,06%, sotho keelt 5,34%, koosa keelt 2,94%, tsvana keelt 1,92%, pedi keelt 1,68% ja tsonga keelt 1,30%. Nigel ShowMe South Africa Our Journey – Ekurhuleni City of Ekurhuleni https://census2011.adrianfrith.com/place/797028
México rahvusvaheline lennujaam

México rahvusvaheline lennujaam (hispaania keeles Aeropuerto Internacional de la Ciudad de México, AICM); ametlikult Aeropuerto Internacional Benito Juárez (Benito Juáreze rahvusvaheline lennujaam) (IATA: MEX, ICAO: MMMX) on rahvusvaheline lennujaam, mis teenindab Méxicot Mehhikos. Lennujaam on Mehhikos ja Ladina-Ameerikas kõige reisijaterohkem lennujaam. Lennujaam on Mehhiko rahvusliku lennufirma Aeroméxico kodulennujaam. Lennujaamas on kaks lennurada, millest pikem on 3952 meetrit pikk. Lennujaama läbis 2017. aastal rohkem kui 44 miljonit reisijat.